ফার্স্ট ম্যান
ফার্স্ট ম্যান ২০১৮ সালের একটি বায়োগ্রাফিক্যাল ড্রামা চলচ্চিত্র, যার পরিচালক ডেমিয়েন চ্যাজেল্লি এবং রচয়িতা জশ সিঙ্গার। জেমস আর. হ্যানসেন রচিত ফার্স্ট ম্যান: দ্য লাইফ অব নিল এ. আর্মস্ট্রং বইয়ের উপর ভিত্তি করে চলচ্চিত্রটি নির্মিত হয়েছে। চলচ্চিত্রটিতে অভিনয় করেন রায়ান গোসলিং, ক্লেইর ফয়, জেসন ক্লার্ক, কাইল চ্যান্ডলার, কোরি স্টোল, সিয়ারেন হিন্ডস, ক্রিস্টোফার অ্যাবোট, প্যাট্রিক ফুগিট এবং লুকাস হ্যাস। ফার্স্ট ম্যান ২৯ আগস্ট ২০১৮ সালে ভেনিস চলচ্চিত্র উত্‍সবে প্রথমবার প্রদর্শিত হয় এবং ১২ অক্টোবর ২০১৮ সালে যুক্তরাষ্ট্রে ইউনিভার্সাল পিকচার্স-এর মাধ্যমে মুক্তির তারিখ নির্ধারন করা হয়।